ΓΡΑΠΤΗ ΕΡΩΤΗΣΗ E-0066/01

υποβολή: Erik Meijer (GUE/NGL) προς την Επιτροπή

(22 Ιανουαρίου 2001)

Θέμα: Καθυστέρηση στις ενέργειες διάσωσης σε αυτοκινητιστικά δυστυχήματα λόγω απορρήτων τεχνικών καινοτομιών στα αυτοκίνητα

1. Γνωρίζει η Επιτροπή ότι κατασκευαστές αυτοκινήτων συχνά κρατούν απόρρητους τους νέους τρόπους προστασίας των προϊόντων τους σε περίπτωση συγκρούσεως π.χ. με ανθεκτικότερη κατασκευή σαλονιού, αερόσακους και ζώνες ασφάλειας με αποτέλεσμα, σε περιπτώσεις δυστυχημάτων, η πυροσβεστική και άλλεςπηρεσίες παροχής βοήθειας να μην είναι εις θέση να γνωρίζουν αρκετά προκειμένου να απελευθερώνουν το ταχύτερο δυνατό τους εγκλωβισμένους από τα κατεστραμμένα αυτοκίνητα;

2. Σχηματίζει και η Επιτροπή την εντύπωση ότι το απόρρητο που εννοείται στην παράγραφο 1 τηρείται πιθανόν λόγω του ότι οι κατασκευαστές επιθυμούν να αποκρύψουν από τους ανταγωνιστές τους όσο το δυνατόν περισσότερο τις τεχνικές καινοτομίες που έχουν επιφέρει στα προϊόντα τους, αλλά ότι αυτή η κρυψίνοια είναι άνευ σημασίας ακόμα και για τους ενδιαφερομένους δεδομένου ότι κανείς δεν μπορεί να εμποδίσει τους ανταγωνιστές τους να αγοράσουν αυτό το αυτοκίνητο και να το αποσυναρμολογήσουν;

3. Συμφωνεί η Επιτροπή με την άποψή μου ότι η διατήρηση του απορρήτου μπορεί να προκαλέσει την απώλεια ανθρωπίνων ζωών καθώς και την αύξηση του αριθμού μόνιμων βλαβών λόγω καθυστερημένης ιατρικής επέμβασης;

4. Με ποιόν τρόπο φρονεί η Επιτροπή ότι μπορεί να συμβάλλει ώστε να δημιουργηθεί, το ταχύτερο δυνατόν, κεντρική τράπεζα δεδομένων σε όλα τα κράτη μέλη μέσω της οποίας να μπορούν να συμβουλεύουν οι κατασκευαστές και οι εισαγωγείς, εγκαίρως και πλήρως, την πυροσβεστική και τις άλλεςπηρεσίες παροχής βοήθειας με ποιόν τρόπο μπορούν να ανοίγουν τα κατεστραμμένα αυτοκίνητα;

Απάντηση του κ. Liikanen εξ ονόματος της Επιτροπής

(8 Μαρτίου 2001)

Η Επιτροπή συμμερίζεται την άποψη του Αξιότιμου Μέλους του Κοινοβουλίου ότι η ταχύτητα ελευθέρωσης αποτελεί πρωταρχικό παράγοντα ελαχιστοποίησης των μόνιμων βλαβών των τραυματισμών που προκαλούνται σε περίπτωση τροχαίου ατυχήματος.

Ωστόσο, η Επιτροπή δεν είναι ενήμερη για κανένα γεγονός ή ισχυρισμό που να αποδεικνύει βούληση ή πολιτική διατήρησης του απορρήτου στον εν λόγω τομέα, εκ μέρους των κατασκευαστών αυτοκινήτων. Όπωςπογραμμίζει το Αξιότιμο Μέλος του Κοινοβουλίου, είναι κοινή πρακτική, στους κατασκευαστές, να αποσυναρμολογούν τα αυτοκίνητα των ανταγωνιστών τους προκειμένου να γνωρίσουν τις τελευταίες καινοτομίες.

Στον τομέα της προστασίας του απορρήτου των καινοτομιών, η πολιτική την οποία ακολουθούν οι κατασκευαστές είναι μάλλον η ακόλουθη: αν ένας κατασκευαστής επιθυμεί να προστατεύσει μια καινοτομία που βελτιώνει τηνπηρεσία που παρέχεται στους πελάτες (όπως είναι η περίπτωση των συστημάτων ασφαλείας που αναφέρει το Αξιότιμο Μέλος του Κοινοβουλίου) και, με τον τρόπο αυτό, να αποκτήσει ή να διατηρήσει ένα ανταγωνιστικό πλεονέκτημα, την κατοχυρώνει.

Όσον αφορά τη δυνατότητα ταχείας ελευθέρωσης των επιβατών ενός οχήματος ύστερα από ατύχημα, εκτιμάται ότι:

- ή το ατύχημα συνέβηπό τις συνθήκες αυστηρότητας που καλύπτονται από την οδηγία Πλευρική σύγκρουση, οδηγία 96/27/ΕΚ του Ευρωπαϊκού Κοινοβουλίου και του Συμβουλίου της 20 Δεκεμβρίου 1996 σχετικά με την προστασία των επιβαινόντων μηχανοκινήτων οχημάτων σε πλευρικές συγκρούσεις και για την τροποποίηση της οδηγίας 70/156/ΕΟΚ(1) και από την οδηγία Μετωπική σύγκρουση, οδηγία 96/79/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 1996 σχετικά με την προστασία των επιβαινόντων των οχημάτων με κινητήρα σε περίπτωση μετωπικής κρούσης και την τροποποίηση της οδηγίας 70/156/ΕΟΚ(2) και, στην περίπτωση αυτή, οι επιβαίνοντες πρέπει να ελευθερώνονται χωρίς τη χρήση εργαλείων (άνοιγμα των θυρών, ελευθέρωση των κάτω άκρων από τα ποδόπληκτρα, ελευθέρωση της ζώνης ασφαλείας, ενώ ο αερόσακος δεν εμποδίζει καθόλου την ελευθέρωση, είτε ανοίξει είτε όχι κατά τη διάρκεια του ατυχήματος),

- ή το ατύχημα συνέβηπό εξαιρετικές συνθήκες και η κατάσταση του κατεστραμμένου οχήματος απαιτεί τη χρήση ειδικών εργαλείων, όπωςδραυλικά ψαλίδια ή ηλεκτρικά πριόνια για την κοπή του αμαξώματος, καθώς και, ενδεχομένως, μαχαίρια ή ψαλίδια για την κοπή των ιμάντων των ζωνών ασφαλείας.

Βάσει των πληροφοριών που διαθέτει η Επιτροπή, δενπάρχει κανένα παράδειγμα τεχνικής καινοτομίας που να εμποδίζει τη χρήση των εργαλείων και διαδικασιών που περιγράφονται παραπάνω.

(1) ΕΕ L 169 της 8.7.1996.

(2) ΕΕ L 18 της 21.1.1997.